႕ လွင်ႈ တီႈပဵၼ်ၽူႈယိင်းဢၼ်မီးၵႃႈၶၼ်

ပေႃးသူႁဵတ်းႁႂ်ႈတူဝ်ၵဝ်ႇ ႁႂ်ႈပဵၼ်မိူၼ်ၽူႈယိင်းၼႂ်း
5 ၶေႃႈၼႆႉ လႆႈ ႁပ်ႉၶၢမ်ႇလႆႈယူႇဝႃႈ
သူပဵၼ်ၽူႈယိင်းဢၼ်ဢိမ်ႇၼႂ်းတူဝ်ၵဝ်ႇ
ပဵင်းပေႃးၸႂ်ၼႂ်းတူဝ်ၵဝ်ႇ လူၺ်ႈဢမ်ႇသွၼ်ႇဝႃႈ
ႁိမ်းၶၢင်ႈသူၼၼ်ႉတေမီးၽူႈၸၢႆးယူႇၸွမ်းႁႃႉ
ဢမ်ႇၼၼ်ၵေႃႈယူႇၵေႃႉလဵဝ်  ၼၼ်ႉမၼ်းဢမ်ႇၸႂ်ႈပၼ်ႁႃတွၼ်ႈတႃႇသူ  ၵႂႃႇလူတူၺ်းၵၼ်ၶႃႈ။

႑ႉ  #ႁၵ်ႉၸူဝ်ၵဝ်ႇ  ( love yourelf  )
လွင်ႈဢၼ်ႁၵ်ႉတူဝ်ၸဝ်ႈၵဝ်ႇၼႆႉ
ပဵၼ်  ႉႉ လွင်ႈသိုဝ်ႈယူဝ်းတေႃႇတူဝ်ၵဝ်ႇ
ႁူႉဝႃႈတူဝ်ၵဝ်ႇလႆႈၸႂ်ဢီႈသင်  လူဝ်ႇဢီႈသင်
ဢမ်ႇဝႃႈတေပဵၼ်ၵၢၼ်ၸႂ်ႉၸၢတ်ႈပၢၼ်
ၼႃႈတီႈပုၼ်ႈၽွၼ်း ၵၢၼ်ငၢၼ်း
လႄႈဢၼ်လွင်ႈယႂ်ႇၼႆႉ  တေဢမ်ႇလႆႈလႅၵ်ႈလၢႆႈ
တူဝ်ၵဝ်ႇတွၼ်ႈတႃႇၽႂ်ပူၼ်ႉတီႈၼႃႇ။

႒ႉ #ပဵၼ်တူဝ်ၶွင်တူဝ်ၵဝ်ႇ  ( Re yourself )
ၽူႈယိင်းလၢႆၵေႃႉ မိူဝ်ႈဢႃႈသၢၵ်ႈယႂ်ႇမႃး
ယဝ်ႉတိုၵ်ႉလွတ်ႈလႅဝ်းယူႇ။
ၵေႃႈႁၢမ်ႉလႅၵ်ႈလၢႆႈတူဝ်ၸဝ်ႈၵဝ်ႇ ၸွမ်းႁႂ်ႈမိူၼ်ပိူၼ်ႈ
သမ်ႉပေႃးလိုမ်းဝႃႈ တူဝ်ဢၼ်ပဵၼ်တေႉꧦ သူၼၼ်ႉ
ပဵၼ်ၸိူင်ႉႁိုဝ်  လွင်ႈဢၼ်လႅၵ်ႈလၢႆႈတူဝ်ၵဝ်ႇၼႆႉ
ၵမ်ႉၼမ် တေႁဵတ်းၵႂႃႇတွၼ်ႈတႃႇႁႂ်ႈမီးၽႂ်သေၵေႃႉ
ၶဝ်ႈမႃးၼႂ်ၸၢတ်ႈပၢၼ်   ၵူၺ်းၵႃႈၶႂ်ႈမွၵ်ႇလၢတ်ႈဝႃႈ
ၽူႈယိင်းတီႈပဵၼ်တူဝ်ၶွင်တူဝ်ၸဝ်ႈၵဝ်ႇၼၼ်ႉ
မၼ်းၶိုၵ်ႉၶႅမ်ႉတေႉဢိူဝ်ႈၼႃ ။

႓ႉ #ဝႆႉဝၢင်းတူဝ်ႁႂ်ႈၵိုင်ႇတၢၼ်ႇ ( Re poise )
လွင်ႈဢၼ်ႁဝ်းဝႆႉဝၢင်းတူဝ်ႁႂ်ႈၵိုင်ႇတၢၼ်ႇ ႁႂ်ႈထုၵ်ႇ
တေႇဢဝ်ႁၢင်ႈၽၢင်  ၼၼ်ႉၵေႃႈမၢႆထိုင်ဝႃႈႁဵတ်းႁၢင်ႈ
ႁႂ်ႈၵိုင်ႇတၢၼ်ႇတူဝ်ႁဝ်း  ဢမ်ႇႁဵတ်းလိူဝ်ၼႃႇ
ႁႂ်ႈလႆႈႁွင်ႉဝႃႈ  ( ႁၢင်ႈလီၵိုင်ႇတၢၼ်ႇသႅၼ်းမၼ်း )
မၢင်ၵေႃႉယိုင်ႈဢႃႈသၢၵ်ႈၼမ်မႃးယႂ်ႇမႃး ယိုင်ႈၽုၺ်ႇ
ၼမ်  ႁဵတ်းႁၢင်ႈၼမ်ၶိုၼ်ႈ လွင်ႈတေႉမၼ်းယဝ်ႉ
ၽူႈယိင်းႁၢင်ႈလီႁၢင်ႈလဝ်းၼၼ်ႉ ဢမ်ႇတၢပ်ႈလူဝ်ႇ
သႂ်ႇသိူဝ်ႈၶူဝ်းပိတ်းပွတ်း ပွႆႇၼၼ်ႉပွႆႇၼႆႉၵေႃႈလႆႈယဝ်ႉ။

႔ႉ #ဢႃးလူမ်းလီမီးတၢင်းသိူဝ်းၸႂ်  ( Re pleasure)
ဢမ်ႇမီးၽႂ်ၶႂ်ႈယူႇၸွမ်းၵူၼ်းၶီႈပွင်ႉ
ဢမ်ႇမီးၽႂ်ၶႂ်ႈယိူၼ်ႉၵၼ်ႈၸွမ်းၵူၼ်းၶီႈလႃႇ
မၼ်းတေလီတေႉယဝ်ႉ။ သင်ၸိူဝ်ႉဝႃႈသူပဵၼ်
ၵူၼ်းၵေႃႉဢၼ်ဢႃးလူမ်းလီ ၸႂ်လီ
လွင်ႈဢၼ်ပဵၼ်ၵူၼ်းဢႃးလူမ်းလီၼႆႉ
ဢမ်ႇလႆႈပွင်ႇဝႃႈတုၵ်ႉဢမ်ႇလႆႈ ၸႂ်လမ်ဢမ်ႇပဵၼ်လူး
ဢႃးလူမ်းလီမၼ်းတႅၵ်ႈၵၼ်တီႈ  မိူဝ်ႈမီးလွင်ႈဢမ်ႇလီ
မႃးတုမ်ႉတိူဝ်ႉသႂ်ႇၸႂ်ၼၼ်ႉ ႁဝ်းဝိုတ်ႉပႅတ်ႈမၼ်းလႆႈ
လႄႈၸၼ်တူဝ်ၵဝ်ႇပွၵ်ႈမႃး လႆႈဝႆးတီႈသုတ်းဢိူဝ်ႈ
ၵူၼ်းဢႃးလူမ်းလီ မေႃယုမ်ႉမေႃယၢႆႈ မေႃယဝ်ႉယွၵ်ႇၼႆႉ
ၽႂ်ꧦၵေႃႈၶႂ်ႈယူႇၸမ်ယဝ်ႉ။

႕ႉ #တူၺ်းလူၵ်ႈၶူင်းၵၢင်ႁႂ်ႈပဵၼ်လွင်ႈလီ(Re positively
ထၢမ်တူဝ်ၵဝ်ႇတူၺ်းဝႃႈၵူႈဝၼ်းၼႆႉ ႁဝ်းပဵၼ်ၵူၼ်း
ဝူၼ်ႉႁၢႆႉတေႃႇၽႂ်ယူႇႁႃႉ  ပေႉၵိၼ်ၽႂ်ယူႇႁႃႉ?
ပေႃးၵႂၢမ်းတွပ်ႇဝႃႈ ( ဢမ်ႇ )  ၼၼ်ႉၵေႃႈပွင်ႇဝႃႈ
သူမႃးထုၵ်ႇတၢင်းယဝ်ႉ။   ပေႃးတေႁႂ်ႈလီလိူဝ်ၼၼ်ႉ
ၵေႃႈလူဝ်ႇလႆႈႁဵၼ်းႁူႉပဵၼ်ၽူႈပၼ်  ဢီးလူမေႃၸွႆႈထႅမ်
ၵူၼ်းၼႂ်းတူင်ႇဝူင်း  မၼ်းၵေႃႈတေလီတေႉꧦ
ၼၼ်ႉယဝ်ႉ။ ☺☺☺

ၶႃႈဝူၼ်ႉဝႃႈလိၵ်ႈႁူဝ်ၼႆႉ တေမီးၽွၼ်းလီလႄႈ
ထႅင်ႈႁႅင်းၸႂ်ပၼ်ၽူႈယိင်းႁဝ်းၵူႈၵေႃႉယူႇၶႃႈ။

#သင်မီးတီႈၽိတ်းဢိတ်းဢီႈႁိုဝ်ၼမ်ၵေႃႈ
#ၸွႆႈမူၼ်ႉမေးပၼ်လႄႈလၢတ်ႈလႆႈယူႇၶႃႈ။
#ၼပ်ႉယမ်ထိုင်ၽူႈလူလိၵ်ႈတၢင်းသဵင်ႈၶႃႈ။
ပိၼ်ႇတႅမ်ႈ  ၶႅၵ်ႇၸူဝ်ႈၶၢဝ်း - မိူင်းသူႈ